We dir wint̾ dē din twingē
We dir wint̾ dē din twingē·
tůt ſo māigē h̾zen we·
dv v̾derbest vogelin ſingē·
liehte blůmen vn̄ den kle·
wer hat vns dē walt berǒbet·
d̾ ſo ſchone ſtv̊nt gelǒbet·
rife vn̄ ǒch dar zv̊ d̾ ſne·

Svm̾ wūne zit des meien·
viol lilē roſen rot·
wol v̾klagt ir ſtolzē leigen·
merkent wc ie froͤide bot·
ſeht an reiner wibe gvͤte·
wie die kvnnē vngemvͤte·
wēdē vn̄ māge not·

Wibes mīne trurē krēket·
lieblich wūſch an wibē lit·
mīne hohgemvͤte ſchenket·
mīne lieb ī h̾zen git·
mīne ir frúndē froͤide teilet·
mīne wūdet minne heilet·
mīne ſtillet ſendē ſtrit·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse